EkBass/fiwiki-20250220-pages-articles huggingface dataset:
Ardon (täsmennyssivu)

Ardon tarkoittaa muun muassa seuraavaa: * Ardon, joki Venäjällä * Ardon, kaupunki Venäjällä * Ardonin piiri, hallintoalue Venäjällä * Ardon, kunta Sveitsissä. * Ardon, kunta Juran departementissa Ranskassa * Ardon, kunta Loiret'n departementissa Ranskassa
Ardon (Sveitsi)

Ardon on kunta Sveitsissä Valais’n kantonissa. Siellä on runsaat 3 000 vakinaista asukasta. Ardon on yksi Contheyn hallinnollisen alueen () viidestä kunnasta. == Sijainti == Ardon sijaitsee Valais’n ranskankielisessä osassa Sionista kymmenisen kilometriä länteen. Ardon muodostaa yhtenäisen taajama- alueen itäisten naapuriensa, Contheyn ja Vétrozin kanssa. Etelässä kunnan rajana on Rhônejoki. Ardonin korkein kohta on Haut de Cry -vuori (2 969 m mpy.). == Talous == === Viininviljely === Ardon on viininviljelyaluetta: Rhônen laakson pohjoisrinteellä on viinitarhoja 1,6 neliökilometriä. Yleisimmät rypälelajikkeet ovat Pinot Noir, Gamay ja Fendant. === Vesivoima === Ardonissa Lizernejoen alajuoksulla on Lizerne et Morge SA -yhtiön 50 MW vesivoimalaitos. Voimalaitokseen johdetaan sekä Lizernen että Morgejoen vedet noin 1 400 metrin korkeudesta alkavia tunneleita pitkin. Voimalaitoksen putouskorkeus on 837 metriä ja maksimivirtaama 7,5 kuutiometriä sekunnissa. Voimalaitosyhtiön omistajia ovat Sionin kaupunki 70 %, Forces Motrices Valaisannes 20 % ja Sierren kaupunki 10 %. == Liikenne == Rhônen laaksossa kulkeva SBB:n rautatie ja moottoritie A9 Lausannesta Brigiin kulkevat Ardonin kautta. Sionista Martignyyn liikennöivät postiautot kulkevat Ardonin kautta. Gorge de lizerne.jpg|Lizernejoen kanjonin eteläinen pää. Ardon Lizerne Gorge.JPG|Lizerne et Morge -yhtiön voimalaitoksen ohijuoksutuskanava. == Lähteet == * === Viitteet === == Aiheesta muualla == * Luokka:Valais’n kunnat
Aila Silventoinen

Aino Kaino Orvokki Silventoinen (12. tammikuuta 1916 Viipuri – 4. kesäkuuta 1989 Lahti)Lahden seurakunnat, Aino Silventoinen, Levon hautausmaa, osasto C1, viitattu 15.6.2022 oli suomalainen näyttelijä. Hän näytteli muun muassa Viipurin ja Turun kaupunginteattereissa.Teatterin maailma 1950, s. 228 ja 229 == Ura == Aila Silventoisen vanhemmat olivat liikemies Juho Pekka Silventoinen ja Anna Matilda Kallentytär Silventoinen (o.s. Ruokonen). Hän opiskeli muun muassa Erosen balettikoulussa ja Viipurin Musiikkiopistossa. Silventoisen ensimmäinen kiinnitys oli harjoittelijana Viipurin Kaupunginteatterissa 1936–1938. Sittemmin näyttelijänkiinnityksiä oli runsaasti: Kuusankosken Kansannäyttämö 1938–1941, Lahden Teatteri 1941–1942, Turun Kaupunginteatteri 1942–1945, Helsingin Työväen Teatteri 1945–1946, Jyväskylän Työväen Teatteri 1946–1948 ja Lahden Kaupunginteatteri 1948–1950. Silventoisen näyttämötehtäviä olivat muun muassa Marja Kaurian rooli näytelmässä Neljä naista ja Maijun rooli Minna Canthn klassikkonäytelmässä Papin perhe. Sam Sihvon laulunäytelmässä Jääkärin morsian Silventoinen teki naispääosan Sabinana. Hän näytteli myös Géczy Istvánin laulunäytelmässä Salon ruusu. == Muuta == Aila Silventoinen oli lyhyen aikaa aviossa näyttelijä Severi Seppäsen kanssa. Liitto alkoi 1947 ja päättyi eroon 1949. Silventoisen sukuhaara on lähtöisin Uukuniemeltä. Aila Silventoisen äiti oli syntynyt Saarijärvellä, mutta muutti Viipuriin Ruskealasta vuonna 1912, jolloin avioitui Juho Pekka Silventoisen kanssa. == Lähteet == * === Viitteet === == Aiheesta muualla == * Aila Silventoinen Ilona-tietokannassa * Geni - Genealogy ] Luokka:Suomalaiset näyttelijät Luokka:Vuonna 1916 syntyneet Luokka:Vuonna 1989 kuolleet
Kelastit

Kelastit (Maytenus) on kelasköynnöskasveihin kuuluva kasvisuku. Suku on saanut tieteellisen nimensä Chilen alkuperäiskansojen suvun nimilajista chilenkelasti (Maytenus boaria) käyttämästä nimestä mayten. Sukuun kuuluu yli 300 lajia tropiikissa ja subtropiikissa kasvavaa puuta ja pensasta. Suurin määrä eri lajeja tavataan Etelä-Amerikassa. Kelastien sukuun kuuluvia kasveja on käytetty rohtoina varsinkin Brasiliassa. Niissä on terpenoideja ja glykosidi- flavonoideja, joihin terveysvaikutukset perustuvat. == Sukuun kuuluvia lajeja == * Chilenkelasti (Maytenus boaria) * Madeirankelasti eli kelaspensas (Maytenus dryandri) * Suippukelasti (Maytenus acuminata) * Maytenus octogona == Lähteet == == Aiheesta muualla == *Suomen Lajitietokeskus: Kelastit (Maytenus) *United States Department of Agriculture (USDA): Maytenus *Flora of China: Maytenus Luokka:Kelasköynnöskasvit
Chamoson

Chamoson on kunta Sveitsissä Valais’n kantonissa. Siellä on vajaat 4 000 vakinaista asukasta. Chamoson on yksi Contheyn hallinnollisen alueen () viidestä kunnasta. == Sijainti == Chamoson sijaitsee Valais’n ranskankielisessä osassa Sionista kymmenisen kilometriä länteen. Etelässä kunnan rajana on Rhônejoki. Chamosonin korkein kohta on Vaud’n kantonin ja Bexin kunnan rajalla Grand Muveran -vuoren itäpuolella (3 030 m mpy.). == Talous == Chamoson on viininviljelyaluetta: Rhônen laakson pohjoisrinteellä on viinitarhoja 4,2 neliökilometriä. == Liikenne == Rhônen laaksossa kulkeva SBB:n rautatie ja moottoritie A9 Lausannesta Brigiin kulkevat Chamosonin kautta. Sionista Martignyyn liikennöivät postiautot kulkevat Chamosonin kautta. == Lähteet == * === Viitteet === == Aiheesta muualla == * Luokka:Valais’n kunnat
Parafyleettinen ryhmä

Parafyleettinen ryhmä on kladistiikassa karsittu monofyleettinen eliöiden ryhmä (kladi), joka sisältää lajien yhteisen kantamuodon, mutta sulkee pois tiettyjä monofyleettisiä ryhmiä – yleensä yhden tai kaksi. Nykyisessä tieteellisessä luokittelussa parafyleettistä ryhmää ei yleensä pidetä suositeltavana. Termiä parafyleettinen käytetään pääasiassa fylogenetiikassa, mutta joskus myös kielihistoriassa. Hyvänä esimerkkinä voidaan pitää perinteistä matelijoiden luokkaa (Reptilia), joka sisältää matelijoiden kantamuodon ja kaikki siitä polveutuneet matelijalajit, niin elävät kuin sukupuuttoon kuolleet, mutta se sulkee pois linnut, ja on siten parafyleettinen (toiset matelijat ovat läheisempää sukua linnuille kuin toisille matelijoille). Sen sijaan matelijoiden ja lintujen muodostama Sauropsida-kladi on monofyleettinen. == Esimerkkejä == Parafyleettinen taksoni Ulkopuolelle rajatut kladit Monofyleettinen taksoni Esitumaiset Aitotumaiset Eliökunta Alkueliöt Eläimet, kasvit ja sienet Aitotumaiset Selkärangattomat Selkärankaiset Eläinkunta Madot Useita ryhmiä Nephrozoa Säteittäissymmetriset Kaksikylkiset Eumetazoa Kalat Tetrapodit Selkärankaiset Vesikalvottomat Vesikalvolliset Selkärankaiset Sammakkoeläimet Vesikalvolliset Tetrapodit Labyrinthodontia Lepospondyli, Lissamphibia ja vesikalvolliset Tetrapodit Ichthyostegalia Tetrapodit Stegocephalia Anthracosauria Vesikalvolliset Reptiliomorpha Matelijat Linnut Sauropsida Anapsidit Diapsidit (paitsi kilpikonnat) Sauropsida Liskot Käärmeet ja matoliskot Suomumatelijat Plagiaulacida Cimolodonta ja Arginbaataridae Multituberculata Pelykosaurit Terapsidit Synapsidit Sorkkaeläimet Valaat Cetartiodactyla Muinaisvalaat Neoceti Valaat Tekodontit Crocodylomorpha, Avemetatarsalia ja Euparkeriidae Archosauriformes Rauisuchia Crocodylomorpha Pseudosuchia Liskolinnut Nykyiset linnut Avialae Sammalet Putkilokasvit Versokasvit Paljassiemeniset Koppisiemeniset Siemenkasvit == Katso myös == * Kladi; monofyleettinen ryhmä, joka sisältää kantamuodon ja sen kaikki jälkeläislajit * Polyfyleettinen ryhmä; sisältää eri lajeja kahdesta tai useammasta monofyleettisestä ryhmästä * Kladogrammi; eliöiden sukulaisuussuhteita kuvaava puumainen kaava Luokka:Tieteellinen luokittelu
Rotspon

Rotspon on Lyypekissä varastoitua ranskalaista Bordeaux-viiniä. pienoiskuva|oikea|von Mellen viinitalo Lyypekin Beckergrubessä Hansaliiton ensimmäiset alukset purjehtivat Ranskan rannikolle ostamaan viiniä Bordeaux'sta jo 1200-luvulla. Viini varastoitiin Lyypekin viinikellareihin, mistä sitä myytiin eteenpäin. Viini tunnetaan nimellä Lübecker Rotspon. Napoleonin armeija miehitti Lyypekin kaupungin vuonna 1806. Tällöin ranskalaiset upseerit huomasivat, että Lyypekin viinikellareissa säilytetyt Bordeaux-viinit maistuivat paljon paremmin kuin Bordeaux-viinit kotona. Varastointi Lyypekin viinikellareissa oli parantanut viinin laatua. == Lähteet== Luokka:Punaviinit Luokka:Lyypekin historia
Suutarinlohi

Suutarinlohi () on nimestään huolimatta silakoista tehty kylmä kalaruoka. Siinä suolatut silakkafileet on pyöritetty rulliksi ja säilötty sipuli- ja porkkanapalojen kanssa marinointiliemeen, joka on kiehautettu etikasta, sokerista ja vedestä. Muina mausteina liemessä käytetään maustepippuria sekä esimerkiksi laakerinlehtiä ja sinapinsiemeniä. Tiiviiseen lasipurkkiin säilöttyä suutarinlohta nautitaan keitettyjen perunoiden tai ruisleivän kanssa. Perinteinen lisuke on myös vihreä salaatti ja sen kanssa kermaviilikastike, joka on maustettu kananmunalla, tillillä, sinapilla ja etikalla. Parhaimmillaan suutarinlohi on parin kolmen viikon kylmäsäilytyksen jälkeen. Suutarinlohi on Suomessa perinteinen ruokalaji rannikkoseuduilla. Se on yksi Uudenmaan kymmenestä maakuntaruoasta. 1980-luvun pitäjäruokaprojektissa se nimettiin Helsingin, Kempeleen, Kiukaisten, Naantalin, Tenholan ja Valkeakosken nimikkoruoaksi. ==Keitetyt silakkarullat== Suutarinlohen eräs muunnelma ovat etikkaisessa mausteliemessä hiljaa keitetyt silakkarullat. Ne on nimetty Raision pitäjäruoaksi. Myös suutarinlohen joissakin resepteissä silakkarullat neuvotaan laittamaan kuumaan marinadiliemeen, jolloin ne hieman kypsyvät ennen liemen jäähtymistä. ==Katso myös== *Lasimestarin silli ==Lähteet== Luokka:Kalaruoat Luokka:Suomalainen keittiö
Ricky Pierce

Ricky Charles Pierce (s. 19. elokuuta 1959 Dallas, Texas) on yhdysvaltalainen kilpauransa päättänyt koripalloilija, pelipaikaltaan heittävä takamies tai pelintekijä. Vuosina 1982–1998 NBA:ssa, pisimpään Milwaukee Bucksissa, pelannut Pierce valittiin vuosina 1987 ja 1990 sarjan parhaaksi kuudenneksi pelaajaksi. Vuonna 1991 hän pelasi NBA:n tähdistöottelussa. == Pelaajaura == Pierce pelasi vuosina 1979–1982 yliopistokoripalloa Ricen joukkueessa ja palkittiin vuonna 1982 konferenssinsa parhaana pelaajana.College Basketball at Sports-Reference.com Detroit Pistons varasi Piercen NBA:han 18. vuorolla kesän 1982 varaustilaisuudessa. Hän aloitti uransa Pistonsissa ja edusti 17 kautta kestäneellä NBA-urallaan lukuisia muita seuroja. Pisimpään, vuodet 1984–1991, Pierce edusti Milwaukee Bucksia, jonka pelaajana hänet valittiin vuosina 1987 ja 1990 NBA:n parhaaksi kuudenneksi pelaajaksi ja vuonna 1991 NBA:n tähdistöotteluun. Uransa päätösvuonna hän pelasi otteluita myös Kreikassa.Basketball-Reference.com == Lähteet == * Ricky Pierce Stats Basketball-Reference.com * Ricky Pierce College Stats College Basketball at Sports-Reference.com === Viitteet === == Aiheesta muualla == * Profiili NBA Luokka:Yhdysvaltalaiset koripalloilijat Luokka:Vuonna 1959 syntyneet Luokka:Elävät henkilöt
Jay Garner

Jay Montgomery Garner (s. 15. huhtikuuta 1938 Arcadia, Florida, Yhdysvallat) on eläköitynyt Yhdysvaltain maavoimien kenraaliluutnantti. Hän toimi lyhyen ajan Irakin jälleenrakennus- ja humanitaarisen avun viraston johtajana vuoden 2003 Irakin miehityksen jälkeen. Diplomaatti L. Paul Bremer korvasi Garnerin perustaen Koalition väliaikaisen hallinnon. ==Lähteet== Luokka:Vuonna 1938 syntyneet Luokka:Elävät henkilöt
Pentjärvi

Pentjärvi on pieni humusvaikutteinen järvi Kiskonjoki–Perniönjoki- päävesistössä. Pentjärven rantaviiva on 2,9 kilometriä ja pinta-ala 19,1 hehtaaria. Järvi on pieni ja matala, mutta sille ei ole tehty virallista syvyysluotausta. Pentjärven valuma-alue on pääosin kallioista metsää ja sen rannat ovat paikoitellen hyvin jyrkät.Vesientila: Pentjärvi , Länsi-Uudenmaan vesi ja ympäristö ry, Viitattu 4.1.2019 Järvellä toimii Rahikkalan-Pipolan- Nummijärven vesiensuojeluyhdistys ry. ==Aiheesta muualla== * JärviWiki (Luettu 9.8.2012) * Syke ja Ely-keskukset, Avoimet ympäristötietojärjestelmät, Pintavesien tila (tiedot haettu 3.11.2016) * Ranta E. 2010. Karjalohjan läntisten järvien perustilan selvitys: Haapjärvi, Kurkjärvi, Nummijärvi, Pentjärvi, Vähäjärvi. Tutkimusraportti 199/2010. Länsi-Uudenmaan vesi ja ympäristö ry. 68 s. == Lähteet == Luokka:Kurkelanjoen alue
Kari Lehtinen (yritysjohtaja)

Kari Lehtinen (s. 1967) on Oras Groupin toimitusjohtaja. Hän aloitti tehtävässään tammikuun alussa 2019. Lehtinen toimi Paroc Groupin toimitusjohtajana vuosina 2011–2018. == Lähteet == Luokka:Suomalaiset yritysjohtajat Luokka:Vuonna 1967 syntyneet Luokka:Elävät henkilöt
Dana Hill

Dana Lynne Goetz (6. toukokuuta 1964 Los Angeles, Kalifornia – 15. heinäkuuta 1996Dana Hill, DLife ) oli yhdysvaltalainen näyttelijä ja koomikko. ==Lähteet== == Aiheesta muualla == * * Voice Chasers Luokka:Yhdysvaltalaiset elokuvanäyttelijät Luokka:Yhdysvaltalaiset televisionäyttelijät Luokka:Yhdysvaltalaiset teatterinäyttelijät Luokka:Yhdysvaltalaiset ääninäyttelijät Luokka:Yhdysvaltalaiset koomikot Luokka:Imitaattorit Luokka:Vuonna 1965 syntyneet Luokka:Vuonna 1996 kuolleet
Georges Loinger

Georges Loinger (29. elokuuta 1910 Strasbourg – 28. joulukuuta 2018Ranskalainen vastarintataistelija kuoli 108-vuotiaana. Hs.fi) oli ranskalainen vastarintaliikkeen jäsen. Loinger oli juutalainen, joka avusti satoja juutalaislapsia toisen maailmansodan aikana Ranskasta Sveitsiin. Sodan päätyttyä hän osallistui Exodus-laivan organisointiin. Hän oli sionisti. Pantomiimitaiteilija Marcel Marceau oli Loingerin serkku. == Lähteet == Luokka:Ranskan vastarintaliikkeen henkilöt Luokka:Yli satavuotiaiksi eläneet ranskalaiset Luokka:Vuonna 1910 syntyneet Luokka:Vuonna 2018 kuolleet
SMS Tb 87F

SMS Tb 87F oli Itävalta-Unkarin laivaston Tb 82F -luokan torpedovene. Alus myytiin 1921 Jugoslavian kuningaskunnalle, joka nimesi sen T5:ksi. == Valmistus == Itävalta-Unkarin laivasto tilasi aluksen Danubiukselta, missä köli laskettiin 5. maaliskuuta 1914. Alus laskettiin vesille 20. maaliskuuta 1915 ja valmistui 25. lokakuuta.Greger, René s. 60 == Palvelus == Alus annettiin 1920 Jugoslavialle Saint Germain en Layen rauhassa. Alus luovutettiin maaliskuussa 1921 ja liitettiin laivastoon nimellä T5. Vuonna 1925 alus osallistui harjoituksiin Dalmatian rannikolla. Alus osallistui touko-kesäkuussa 1929 laivasto-osaston mukana purjehdukseen Maltalle, Korfulle ja Bizerteen. Osaston muut alukset olivat viisi torpedovenettä, kevyt risteilijä Dalmacija, sukellusveneiden emälaiva Hvar ja sukellusveneet Hrabri ja Nebojša. Huhtikuussa 1941 akselivallat hyökkäsivät Jugoslaviaan, jolloin alus kuului Sibenikiin sijoitettuun 3. torpedovenelaivueeseen. Alus määrättiin laivueen mukana osallistumaan hyökkäykseen italialaisten hallussa pitämään Zaraan. Osasto joutui kolmeen Italian ilmavoimien pommitukseen. Viimeisen pommituksen jälkeen osasto siirtyi Zatonista Prokljanjärvelle, missä alukset olivat 11. huhtikuuta saakka. Seuraavana päivänä laivue saapui Milnaan, missä laivue kieltäytyi täyttämästä annettua käskyä siirtymisestä Kotorinlahdelle. Italian joukot valtasivat alukset. Alus palveli Regia Marinassa samalla nimellä suojaten Adrianmeren liikennettä. Aluksen pääaseet vaihdettiin kahteen 76 millimetrin ilmatorjuntatykkiin. Syyskuussa 1943 Italian antauduttua liittoutuneille alus palautui Jugoslavian pakolaishallinnon laivastolle joulukuussa. Sotatoimien päätyttyä alus liitettiin Jugoslavian laivastoon nimellä Cer. Alus poistettiin palveluksesta 1962 ja romutettiin. ==Lähteet== * * === Viitteet === Luokka:Tb 82F -luokan torpedoveneet
Paul Thorwall

Paul T. Thorwall, vuoteen 1916 Tarasow (18. toukokuuta 1888 LapinjärviAikalaiskirja 1934, s. 679–680 (Viitattu 31.12.2018) – 1. maaliskuuta 1965 Helsinki Kuolleita. Helsingin Sanomat, 14.3.1965 s. 17.) oli diplomi-insinööri, joka loi uran mainosalalla. Thorwallin vanhemmat olivat kauppias John Tarasow ja Anna Andersson-Höysti. Hänen ensimmäinen puolisonsa 1916–1919 oli Ellen Vendla Bonsdorff ja toinen vuodesta 1923 Karen Sigrid Lilian Säthren. Thorwall tuli ylioppilaaksi 1906 ja valmistui diplomi- insinööriksi 1914. Amerikassa hän työskenteli 1907–1909 ja toimi sitten metalli- ja koneteollisuudessa ja tukkukaupan parissa. Thorwall perusti Helsinkiin 1924 Liike-Apu-nimisen mainostoimiston, myöhemmin Oy Liikemainonta Ab, jonka toimitusjohtajana hän toimi vuoteen 1958 ja sitten vielä johtokunnan puheenjohtajana. Thorwall oli Suomen myynti- ja mainosalan yhdistysten perustajajäseniä ja aktiivinen rotari. Voimaliiton jäsen Thorwall toimi Suomen sisällissodassa ensin Savon ryhmän ja sitten Itäarmeijan esikunnan komendanttina. Päämajan etappiesikunnan insinööriosaston päällikkö hän oli 1918. Reservin kapteeniksi Thorwall ylennettiin 1930 ja majuriksi 1942. Hän työskenteli 1939–1940 puolustusministeriön erityistehtävissä ja 1941–1942 päämajan ampumatarviketoimistossa. ==Lähteet== Luokka: Suomalaiset insinöörit Luokka: Suomalaiset mainonnan suunnittelijat Luokka: Suomalaiset yrittäjät Luokka: Suomen sisällissodan valkoiset Luokka: Suomalaiset upseerit Luokka: Vuonna 1888 syntyneet Luokka: Vuonna 1965 kuolleet
SMS Tb 93F

SMS Tb 93F oli Itävalta-Unkarin laivaston Tb 82F -luokan torpedovene. Alus luovutettiin 1921 Jugoslavian kuningaskunnalle, joka nimesi sen T6:ksi. == Valmistus == Itävalta-Unkarin laivasto tilasi aluksen Danubiukselta, missä köli laskettiin 9. maaliskuuta 1915. Alus laskettiin vesille 25. marraskuuta ja valmistui 16. huhtikuuta 1916.Greger, René s. 60 == Palvelus == Alus annettiin 1920 Jugoslavialle Saint Germain en Layen rauhassa. Alus luovutettiin maaliskuussa 1921 ja liitettiin laivastoon nimellä T6. Vuonna 1925 alus osallistui harjoituksiin Dalmatian rannikolla. Alus osallistui touko-kesäkuussa 1929 laivasto-osaston mukana purjehdukseen Maltalle, Korfulle ja Bizerteen. Osaston muut alukset olivat viisi torpedovenettä, kevyt risteilijä Dalmacija, sukellusveneiden emälaiva Hvar ja sukellusveneet Hrabri ja Nebojša. Huhtikuussa 1941 akselivallat hyökkäsivät Jugoslaviaan, jolloin alus kuului Sibenikiin sijoitettuun 3. torpedovenelaivueeseen. Alus määrättiin laivueen mukana osallistumaan hyökkäykseen italialaisten hallussa pitämään Zaraan. Osasto joutui kolmeen Italian ilmavoimien pommitukseen. Viimeisen pommituksen jälkeen osasto siirtyi Zatonista Prokljanjärvelle, missä alukset olivat 11. huhtikuuta saakka. Seuraavana päivänä laivue saapui Milnaan, missä laivue kieltäytyi täyttämästä annettua käskyä siirtymisestä Kotorinlahdelle. Italian joukot valtasivat alukset. Alus palveli Regia Marinassa samalla nimellä suojaten Adrianmeren liikennettä. Aluksen pääaseet vaihdettiin kahteen 76 millimetrin ilmatorjuntatykkiin. Syyskuussa 1943 Italian antauduttua liittoutuneille aluksen miehistö upotti 11. syyskuuta aluksen 30 kilometriä Riministä pohjoiseen. ==Lähteet== * * === Viitteet === Luokka:Tb 82F -luokan torpedoveneet
ALTIUS

ALTIUS (Atmospheric Limb Tracker for Investigation of the Upcoming Stratosphere) on ESA:n ja Belgian kehittämä Ilmakehää tutkiva kaukokartoitussatelliitti , joka tutkii Maan ilmakehän Stratosfäärin otsonin jakaumaa ja muutoksia. Satelliitin pääurakoitsija on QinetiQ Space (Belgia). Satelliitti perustuu belgialaisen PROBA-satelliitin tekniikkaan. Sen optisen hyötykuorman päätoteuttaja on OIP Sensor Systems; laite on UV-, näkyvän valon ja lähi-infrapunan alueella toimiva spektrometri. ==Lähteet== ==Aiheesta muualla== * * * * Luokka:ESA Luokka:Satelliitit
Hiljaisuuden huone

Hiljaisuuden huone on huone hiljentymistä varten. Se voi olla uskonnollinen, rukoushuoneen kaltainen tai arvopohjaltaan neutraali. Niitä voi olla luonnossa, mutta myös oppilaitoksissa, esimerkiksi ammattikorkeakouluissa. Hiljaisuuden huoneesta voidaan käyttää suomen kielessä myös hiljentymisen huoneen nimeä. * Metsämuseo Lustolla Savonlinnan kaupungin Punkaharjulla on ollut Hiljaisuuden huone. Maailmannäyttely Expo 2000:n yhteydessä Hannoverissa Saksan liittotasavallassa. Vuodesta 1998 Finpron suunnittelemalle ja 2000 toteuttamalle Suomen osastolle pystytettiin virtuaalinen Hiljaisuuden halli, mikä näyttelyn jälkeen siirrettiin Metsämuseo Lustolle 2001. Hiljaisuuden halli nimettiin Hiljaisuuden huoneeksi ja se oli toiminnassa Metsämuseo Lustolla 7- tammikuuta 2018 saakka. Jäähyväiset Hiljaisuuden Huoneelle – Kohti Uusia Virtuaalisia Luontoelämyksiä * Hakosillassa Hollolassa yksityinen kirkkovaltuutetun toteuttama Hiljaisuuden huone, minkä rakentamnen aloitettiin 2003 samassa yhteydessä, kun Hollolan evankelis-luterilainen seurakunta oli päättänyt luopua Salpakankaalla 1970-luvun Leca-harkoista rakennetusta seurakuntakeskuksestaan luovutten sen tontin kerrostaloasuntorakentamiseen ja kun oli päätetty rakentaa uusi Sovituksenkirkko. Kuusikulmaisen hirrestä tehdyn Hiljaisuuden huoneen rakentaminen aloitettiin 2003 ja sen vihki käyttöön 2006 Jukka Kuoppamäki. Yksityisestä luonteestaan johtuen sillä ei ole Suomen evankelis-luterilaisen kirkon seurakunnan kirkkorakennus,Miten määritellään kirkollinen rakennus? mutta sisustukseltaan sillä on kappelin ominaisuuksia: mm. kivinen alttari ja seinää kiertävät penkit sekä usea lyömäkello. Hakosillan Hiljaisuuden huoneessa pidetään vuoden aikana erilaisia virsilaulutilaisuuksia ja sitä on laajennettu myöhemmin nelisenkymmentä kävijää mahtuvaksi suorakaiteen muotoiselle lisäosalla. == Lähteet == Luokka:Uskonnolliset rakennukset
Harald Björkman

Harald Björkman (1881 – 1936) oli suomalainen oopperalaulaja. Björkman kävi Savonlinnan lyseota ja hän oli kirjailija Joel Lehtosen luokkatovari. Myöhemmin Björkman vieraili usein kesäisin Putkinotkossa Lehtosen luona. Hän kiersi Suomea laulajana ja näyttelijänä ja osallistui muun muassa Charles Gounodin Faust-oopperan esitykseen Valentinin roolissa Savonlinnan oopperajuhlilla 1916. Vuonna 1913 Björkman teki 18 levytystä Gramophone Company -levy-yhtiölle, niistä viisi yhdessä Iivari Kainulaisen kanssa. Hän kuoli kurkkutuberkuloosiin vuonna 1936. Joel Lehtosen ystäviä ja tukijoita (Web archive-linkki)Äänitearkisto : Harald Björkman == Lähteet == == Aiheesta muualla == * Encore Suomen Kansallisoopperan esitystietokanta : Harald Björkman * Harald Björkmanin konsertti, Aamulehti 20.04.1915, nro 89, s. 6, Kansalliskirjaston Digitoidut aineistot Luokka:Suomalaiset oopperalaulajat Luokka:Vuonna 1881 syntyneet Luokka:Vuonna 1936 kuolleet
Ika FM

Ika FM on kaupallinen radioasema Malissa. Se toimii Bamakossa ja Niorossa. Vuonna 2016 perustettu asema on osa toimittaja Sambi Tourén IM-SARL -ryhmää, johon kuuluu myös sanomalehti Info-Matin. Asemalla on 35 työntekijää Bamakossa ja viitisentoista Niorossa. Sen lähetyksiä voi kuunnella ULA-alueen lisäksi myös Internetissä ja matkapuhelimella. Bambaran- ja ranskankieliset ohjelmat sisältävät viihdettä, uutisia ja valistusta<ref name="aBamako />. ==Lähteet== ==Aiheesta muualla== * Ika FM Luokka:Malilaiset radioasemat Luokka:Vuonna 2016 perustetut radioasemat
Jani Kareinen

Jani Kareinen on suomalainen radiotoimittaja. Hän työskentelee YleX-nimisellä radiokanavalla. Kareista kuullaan YleX-illassa sekä YleX-throwbackissa. Vuonna 2015 hän toimi Jouluradion musiikkipäällikkönä. == Lähteet == Luokka:Suomalaiset radiotoimittajat Luokka:Syntymävuosi puuttuu Luokka:Elävät henkilöt
Herra Hermanni

Herra Hermanni (Mr. Abernathy) on yhdysvaltalaisten Ralston Jonesin ja Frank Ridgewayn vuodesta 1957 lähtien tekemä humoristinen sarjakuva, jonka päähenkilönä on oikukas ja nuorten naisten seurasta nauttiva iäkäs miljonääriliikemies. Ridgeway toimi käsikirjoittajana ja Jones piirtäjänä vuoteen 1980 asti, josta lähtien Ridgeway myös piirsi sarjaa kuolemaansa 1994 saakka. Suosituimmillaan Mr. Abernathya syndikoitiin satoihin sanomalehtiin. Suomessa sarjakuvan lyhyitä strippejä julkaistiin Helsingin Sanomissa vuodesta 1958 ja sivun mittaisia tarinoita pitkään Apu-lehdessä, molemmissa nimellä Herra Hermanni. ==Lähteet== Luokka:Strippisarjakuva Luokka:Yhdysvaltalainen sarjakuva Luokka:Sarjakuvahahmot
Ykseyshelluntailaisuus

Ykseyshelluntailaisuus () on kristillisen kolminaisuusopin kieltävä helluntailaisuuden suuntaus. Suuntauksen ykseysoppi on lähellä antiikin modalistista monarkianismia. Sen mukaan on olemassa yksi persoonaltaan jakamaton Jumala, joka tuo itsensä julki tai ilmentää itsensä maailmassa eri tavoin ja eri muodoissa, muun muassa Isänä, Poikana ja Pyhänä Henkenä. Perinteisen kolminaisuusopin mukaan on yhtä aikaa yksi Jumala, mutta kolme persoonaa. Ykseyshelluntailaiset kastavat yksinomaan Jeesuksen nimeen Raamattuun vedoten. Suuntaus muodostui helluntaiherätyksen alkuaikoina vuoden 1913 paikkeilla Kaliforniassa Yhdysvalloissa. Ykseysopin aiheuttama teologinen kiista jakoi helluntailaiset ja johti uusien kirkkojen perustamiseen. Vuonna 1945 eräiden pienempien liikkeen kirkkojen yhdistymisestä syntynyt United Pentecostal Church International (UPCI) on nykyään jäsenmäärältään suurin ykseyshelluntailaisuuden yhdyskunnista. UPCI:n hallinnollinen keskus on Saint Louisin kaupungissa, Missourissa. Kirkon jumalanpalveluselämässä korostetaan armonlahjojen, muun muassa kielilläpuhumisen ja uskollaparantumisen merkitystä sekä henkilökohtaisen siveellisyyden tärkeyttä pukeutumisessa ja käyttäytymisessä. Ykseyshelluntailaisuuden eri yhdyskuntien jäseniä oli vuonna 2009 noin 17 miljoonaa. UPCI lähetti Suomeen lähetyssaarnaajia ensimmäistä kertaa vuonna 2010. Nykyään Helsingissä toimii UPCI:n alainen suomen- ja englanninkielinen Uudet Alut -seurakunta. Turun Uudet Alut -kirkko toimii Turun ja lähikaupunkien filippiiniläisyhteisön keskuudessa tagalogin ja englannin kielellä. ==Lähteet== Luokka:Helluntaiherätys Yhdysvalloissa Luokka:Kristillisperäiset liikkeet
SMS Tb 96F

SMS Tb 96F oli Itävalta-Unkarin laivaston Tb 82F -luokan torpedovene ensimmäisessä maailmansodassa. Sodan jälkeen alus luovutettiin 1921 Jugoslavian kuningaskunnalle, joka liitti sen laivastoonsa nimellä T7. == Valmistus == Itävalta-Unkarin laivasto tilasi aluksen Danubiukselta, missä köli laskettiin 24. helmikuuta 1915. Alus laskettiin vesille 7. heinäkuuta 1916 ja valmistui 23. marraskuuta.Greger, René s. 60Whitley 1988 s. 311-312 == Palvelus == Alus osallistui 11. toukokuuta 1917 taisteluun Italian laivaston osastoa vastaan. Takaa-ajon jälkeen Itävalta-Unkarin laivaston osasto palasi suojaamaan miinakenttää. Alus osallistui 3. kesäkuuta Tagliamenton edustalla toisen kerran taisteluun torjuessaan Italian laivaston moottoritorpedoveneitä. Taistelu kesti vain hetken alusten nopeuden mahdollistettua italialaisalusten irtautumisen.Cernuschi, Enrico & O'Hara, Vincent P. s. 67 Tb 96F annettiin 1920 Jugoslavialle Saint-Germainin rauhassa. Alus luovutettiin maaliskuussa 1921 ja liitettiin Jugoslavian kuninkaalliseen laivastoon nimellä T7. Huhtikuussa 1941 Akselivallat hyökkäsivät Jugoslaviaan, jolloin T7 kuului Sibenikiin sijoitettuun 3. torpedovenelaivueeseen. Alus määrättiin laivueen mukana hyökkäykseen italialaisten hallussa pitämään Zaraan. Osasto joutui kolmeen Italian ilmavoimien pommitukseen, joista viimeisen jälkeen se siirtyi Zatonista Prokljanjärvelle, missä se oli 11. huhtikuuta saakka. Seuraavana päivänä laivue saapui Milnaan, missä sen miehistö kieltäytyi täyttämästä annettua käskyä siirtymisestä Kotorinlahdelle. Italian joukot valtasivat osaston alukset. Alus oli Regia Marinassa samalla nimellä suojaten Adrianmeren liikennettä. Sen pääaseet vaihdettiin kahteen 76 millimetrin ilmatorjuntatykkiin ja samalla alukselle lisättiin joitakin 20 millimetrin ilmatorjuntatykkejä. Syyskuussa 1943 Italian antauduttua liittoutuneille saksalaiset valtasivat T7:n Gravosassa ja luovuttivat sen kesäkuussa 1944 Sebenicossa itsenäisen Kroatian laivastolle.Whitley 1988 s. 186 Alus ja Saksan laivaston 7. moottoritorpedovenelaivueen S154 ja S157 partioivat Sibenikin ja Rijekan välillä suojaten alueen liikennettä, kun ne joutuivat 24. kesäkuuta 1944 Britannian kuninkaallisen laivaston moottoritorpedoveneiden MTB 659, MTB 662 ja MTB 670 hyökkäyksen kohteeksi Kukuljarin saaren lähistöllä. T7 ajautui taistelun seurauksena Murterin saaren rantaan, mistä MTB:t pelastivat 21 miehistönjäsentä. Britit tutkivat hylyn myöhemmin, jolloin viisi muuta miehistönjäsentä vangittiin ja hylky sytytettiin tuleen. Myöhemmin brittien tuhoajapartio räjäytti sen jatkokäytön estämiseksi.Rohwer 2005 s. 338 ==Lähteet== * * * * * === Viitteet === Luokka:Tb 82F -luokan torpedoveneet
Liv Lisa Fries

Liv Lisa Fries (s. 31. lokakuuta 1990 Berliini, Saksa) on saksalainen näyttelijä. Hän näytteli vuonna 2017 esitetyssä historiallisesta draamasarjassa Babylon Berlin, joka sai kansainvälistä suosiota. Hänen uransa ensimmäinen rooli oli vuonna 2006 televisiosarjassa Rikospaikalla. ==Valikoitu filmografia== ===Elokuvat=== * Die Welle (2008) * Stronger Than Blood (2010) * Romeos (2011) * Zurich (2013) * Die Präsenz (2014) * Boy 7 (2015) * Heil (2015) * Lou Andreas-Salomé, The Audacity to be Free (2016) * Rakete Perelman (2017) ===Televisio=== * Rikospaikalla (2006, 2014) * Sie hat es verdient (2010) * Polizeiruf 110 (2012) * NSU German History X (2016) * Babylon Berlin (2017–) * Counterpart (2017) Luokka:Saksalaiset näyttelijät Luokka:Vuonna 1990 syntyneet Luokka:Elävät henkilöt
Šeikki Lotfallahin moskeija

Šeikki Lotfallahin moskeija () on moskeija Esfahanissa Meidan Emamin aukion itälaidalla. Se valmistui vuonna 1619. == Arkkitehtuuri == Šeikki Lotfallahin moskeija on pienikokoinen moskeija Meidan Emamin itälaidalla. Siinä ei ole pihaa, ja siihen johtaa vain yksi iwan. Sen tekee poikkeukselliseksi se, että moskeijaan ei kuulu minareetti. Tämä todennäköisesti johtuu siitä, että sitä ei ollut tarkoitettu julkiseen käyttöön. Moskeija oli rakennettu šaahin haaremin naisia varten. Moskeijan pääsisäänkäynti, iwan, on koristeltu värikkäillä mosaiikeilla, mikä tuo kontrastia aukion hiekanvärisiin tiileihin. Šeikki Lotfallahin moskeijan sisätilat ovat käytännössä 45 asteen kulmassa aukion reunaan ja pääsisäänkäyntiin nähden. Tämän ansiosta rukoussalin qibla ja sen mihrab on saatu suunnatua Mekkaan kohti. Moskeijan rukoussaliin johtaa sisäänkäynniltä kaksi käytävää. Sisäänkäynniltä käännytään noin 45 astetta vasempaan ja sen jälkeen 90 astetta oikeaan. Lähes käytävän päässä avautuu oikealla sisäänkäynti saliin. Kapeneva ja pimenevä käytävä avautuu 19 metriä sivultaan olevaan kammioon, jonka yllä on kupoli. Kupolin keskustassa on aurinkoa esittävä kuvio, josta lähtee kukkamotiiveja alaspäin kupolin reunaa pitkin. == Historia == Šeikki Lotfallahin moskeija rakennettiin 1602–1619, Abbas I:n aikakaudella. Se omistettiin Abbasin apelle Šeikki Lotfallahille, joka oli libanonilainen uskonoppinut. == Lähteet == == Aiheesta muualla == Luokka:Iranin rakennukset ja rakennelmat Luokka:Moskeijat Luokka:Esfahan (provinssi)
Lasimestarin silli

Lasimestarin silli tai lasimestarinsilli () on suolatusta sillistä tehty kylmä kalaruoka, joka tunnetaan ainakin Ruotsissa ja Suomessa. Siinä suolatut silliviipaleet on säilötty sipulirenkaiden ja porkkanapalojen kanssa marinointiliemeen, joka on kiehautettu etikasta, sokerista ja vedestä. Muina mausteina liemessä käytetään mauste- ja valkopippuria sekä esimerkiksi tilliä, laakerinlehtiä, piparjuurta, korianteria tai sinapinsiemeniä. Lasimestarinsilliä säilytetään tiiviissä purkissa kylmässä, ja valmista se on parin kolmen päivän kuluttua. ==Katso myös== *Suutarinlohi ==Lähteet== Luokka:Suomalainen keittiö Luokka:Ruotsalainen keittiö Luokka:Kalaruoat
Holomuussi

Holomuussi tai holomoossi on varsinaissuomalainen perinneruoka, joka tarkoittaa keitettyä sianlihaa ja sen keitinliemessä kypsennettyä juuressosetta. Juureksina käytetään lanttua, perunaa ja porkkanaa, ja keitetty liha paloitellaan soseen joukkoon. Holomuussi on ollut kylmien vuodenaikojen yleinen ruoka Turun saaristossa. Se on sianpotkasta tehtynä Kemiön – ja palvikinkusta tehtynä Sauvon – pitäjäruokaKolmonen, Jaakko 1988. Kotomaamme ruoka-aitta: Suomen, Karjalan ja Petsamon pitäjäruoat, s. 30. Helsinki: Patakolmonen Ky.. Samantapainen ruoka on Rauman seudulla tunnettu, merimiesten mukana Keski-Euroopasta tullut lapskoussi, johon käytetään sianlihan sijaan naudanlihaa. ==Lähteet== Luokka:Suomalainen keittiö Luokka:Liharuoat Luokka:Perunaruoat Luokka:Sauvo
Iranin–Irakin maanjäristys 2017

Iranin–Irakin maanjäristys 2017 tapahtui Iranin ja Irakin rajalla 12. marraskuuta 2017 kello 21.48 Iranin aikaa (UTC+3.30). Sen voimakkuus oli momenttimagnitudiasteikolla 7,3. Järistyksen episentrumi sijaitsi 30 kilometriä etelään Irakin Kurdistanin Halabjasta. Maanjäristys tunnettiin Israelissa ja Yhdistyneissä arabiemiirikunnissa asti. Järistyksessä kuoli ainakin 630 ihmistä ja haavoittui yli 8 100, joista useimmat Irakin Halabjan kurdimaakunnassa ja Iranin Kermānšāhin kurdiprovinssissa. Kyseessä oli vuoden 2017 tuhoisin maanjäristys. == Lähteet == == Aiheesta muualla == Luokka:Vuoden 2017 maanjäristykset
Väinö Vaara

Väinö Vaara, vuoteen 1897 Grönvall (26. huhtikuuta 1874 JämsäKuka kukin on (Aikalaiskirja) 1954, s. 922–923 (Viitattu 31.12.2018) – 8. tammikuuta 1957 Jyväskylä Kuolleita. Helsingin Sanomat, 11.1.1957, s. 10.) oli opettaja ja paikallishistorioitsija, joka julkaisi tieto- ja oppikirjoja ja toimi myös sähköyhtiön johtajana. ==Henkilöhistoria== Vaaran vanhemmat olivat räätälimestari Aadolf Fredrik Grönvall ja Ruusa Erika Videnius ja puoliso vuodesta 1899 Olga Mattila. Vaara valmistui kansakoulunopettajaksi 1897 ja toimi valmistuttuaan opettajana Valkealan Selänpäässä 1897–1936. Hän oli myös Selänpään Sähkö -osakeyhtiön perustaja ja toimitusjohtaja 1914–1936. Vaaralla oli useita luottamustoimia, mukaan lukien Valkealan kunnanvaltuuston jäsenyys 1919–1924, Selänpään osuuskassan perustaminen ja hallituksen puheenjohtajuus sekä Valkealan maamiesseuran, Kouvolan ympäristön osuusliikkeen, Valkealan säästöpankin ja useiden opettajayhdistysten johtoelinten jäsenyydet. ==Teoksia== * Kansanopetus- ja valistustyö Valkealassa 1, Kirkollinen kansanopetus Valkealassa, 1919 * Historia: oppi- ja lukukirja maalais- ja kaupunkikansakouluille, 1928, Jaakko Forsman ja Väinö Vaara * Valkealan pitäjän historia 2, Valkealan seurakunnan historia, 1931 * Valkealan nimistöä, 1939, eripainos Kymenlaakson Osakunnan kotiseutujulkaisusta Ankkapurha I:stä * Valkealan säästöpankki: 25.4.1908–25.4.1938, 1938, Väinö Vaara ja Toivo Salovaara * Maakuntain rajoista ja asutuksesta Kymenlaaksossa, 1939 * Valkealan kirja, 1970, Väinö Vaaran kirjoituksista ja muistiinpanoista sekä hänen keräämistään lähdeaineksista koonnut Veikko Talvi ==Lähteet== Luokka: Suomalaiset opettajat Luokka: Suomalaiset historioitsijat Luokka: Suomalaiset tietokirjailijat Luokka: Suomalaiset yritysjohtajat Luokka: Vuonna 1874 syntyneet Luokka: Vuonna 1957 kuolleet
Chiloane

Chiloane on saari Mosambikissa, Sofalan provinssissa. Saarella on noin 3 000 asukasta. == Lähteet == Luokka:Mosambikin saaret
Nendaz

Nendaz on kunta Sveitsissä Valais’n kantonissa. Siellä on vajaat 7 000 vakinaista asukasta. Nendaz on yksi Contheyn hallinnollisen alueen () viidestä kunnasta. == Sijainti == Nendaz sijaitsee Valais’n ranskankielisessä osassa Sionista viitisen kilometriä lounaaseen. Pohjoisessa kunnan rajana on Rhônejoki. Nendazin korkeimmat vuoret ovat kunnan eteläosassa Valais’n Alppien yli kolmekilometrisiä huippuja. == Talous == === Talviurheilu === Nendaz on talviurheilupaikka, joka muodostaa yhteisen 4 Vallées -laskettelualueen lähikuntien kanssa. === Vesivoima === Nendazissa sijaitseva Lac de Cleuson -tekojärvi muodostaa yhdessä Lac des Dix -tekojärven kanssa Grande Dixence -vesijärjestelmän, jossa on useita voimalaitoksia, yhteisteholtaan yli 2 000 MW. == Liikenne == Sionista on linja-autoyhteys Haute-Nendaziin, Basse- Nendaziin ja Sivieziin. == Lähteet == * === Viitteet === == Aiheesta muualla == * Luokka:Valais’n kunnat Luokka:Sveitsin talviurheilukeskukset
Kutsumus

Kutsumus tarkoittaa sitä, että ihminen kokee palavaa halua suorittaa jotakin itselleen merkitykselliseksi koettua tehtävää. Kutsumukseen liitetään usein toimiminen tietyssä ammatissa tai elämäntavassa, jolla ihminen toteuttaa kutsumustaan. Sanan alkuperäiset juuret tulevat kristillisestä perinteestä, jossa kutsumuksen ajateltiin olevan lähimmäisen palvelemista Jumalan kutsusta. Nykyään sanaa käytetään kuitenkin myös ilman hengellistä merkitystä. == Uskonnollinen merkitys == Sanan lähtökohtana pidetään apostoli Paavalin tekstejä (1 Kor. 7:20). Katolisessa kirkossa kutsumus tarkoitti papin tehtäviin hakeutumista ja tehtävässä toimimista. Kirkollisessa sanastossa esiintyy edelleen vokaation käsite, joka käsittää Jumalan antaman kutsun kirkolliseen työhön. Suomessa kutsumuksen käsite on tullut tutuksi Martti Lutherin tulkitsemana. Luterilaisen näkemyksen mukaan kutsumus ei liity pelkästään papin tehtäviin, vaan kaikki työ on Jumalan edessä yhtä arvokasta. Lutherin käsityksen mukaan kutsumus määrittelee ihmisen paikan ja tehtävän oman yhteisönsä jäsenenä. == Maallinen merkitys == Maallisena käsitteenä kutsumus liittyy tieteenaloista mielenfilosofiaan ja sosiaalipsykologiaan. Kutsumuksen voi ymmärtää omaa identiteettiä tukevaksi sitoutumiseksi ja tunnepohjaiseksi kiinnittymiseksi itselleen merkitystä ja arvoa tuovaan tehtävään. Kutsumus muodostuu erilaisista kerroksista, jotka voivat vaihdella elämäntilanteen myötä. Kutsumus voi samanaikaisesti olla yhtä tai useampaa seuraavista: 1) Koko elämänmittainen tehtävä, tai koko elämänpiirin kattava suuri teema, jonka eteen työskentelemällä vaikutetaan myös seuraaviin sukupolviin. Esimerkiksi lääkärin kutsumus katsotaan työtyytyväisyyttä lisääväksi asiaksi. 2) tiettyyn elämänvaiheeseen liittyvä, esim. lasten kasvattaminen aikuiseksi 3) hetkeen liittyvä kutsumus, jossa olennaista on läsnä oleminen ja oman sen hetkisen tehtävän hoitaminen, esim. sairaan ihmisen hoitaminen == Katso myös == *Vokaatio == Lähteet == Luokka:Mielenfilosofia Luokka:Sosiaalipsykologia
Phoebis sennae

Phoebis sennae on kaaliperhosiin kuuluva perhoslaji. Se on yleensä keltainen, ja sen siipien kärkiväli on 4,8–6,5 cm. Sitä tavataan Amerikassa Kanadan eteläosista Argentiinan eteläosiin. == Ulkonäkö ja koko == P. sennae -lajin aikuisten yksilöiden siipien kärkiväli on 4,8–6,5 senttimetriä. Aikuiset ovat yleensä kirkkaankeltaisia, mutta joskus naaraiden kesämuodot ovat haaleampia tai jopa valkoisia. Naaraan siipien reunoissa on epäsäännölliset mustat reunat ja etusiiven yläpuolella musta täplä. Takasiipien alapinnalla puolestaan on molemmilla sukupuolilla kaksi hopeista täplää, joiden reuna on vaaleanpunainen. Munat ovat ensin kermanvärisiä mutta muuttuvat oransseiksi. Toukkia on kahta värivariaatiota. Toisten toukkien pääväri on vihreä. Niiden kyljissä on keltainen viiva, sinisiä täpliä ja selkäpuolella pieniä sinisiä pisteitä, joissa on mustia sukasia. Pääsääntöisesti kukkia syövät toukat ovat puolestaan keltaisia, ja niillä on mustia raitoja. Kotelo on joko vihreä tai vaaleanpunainen, ja siinä on keltaisia viivoja. == Levinneisyys ja elinympäristö == P. sennae on levinnyt lähes koko Amerikan mantereelle. Sitä tavataan aina Etelä-Amerikan eteläkärjestä Kanadan eteläosiin. Kanadassa asti sitä esiintyy kuitenkin pääsääntöisesti vain vaellusvuosina. Vaellusaikana lajia voidaan käytännössä tavata kaikista mahdollisista elinympäristöistä. Lisääntymiskaudella ne kuitenkin keskittyvät avoimille alueille, mistä löytyy toukkien isäntäkasveja ja mettä. == Lähteet == Luokka:Kaaliperhoset
Kutsumus (täsmennyssivu)

Kutsumus voi tarkoittaa seuraavia asioita: * mielenfilosofian käsite * Kreetta Onkelin romaani vuodelta 2010 * vokaatio, kirkollinen käsite
Pyhä (elokuva)

Pyhä on suomalainen dokumenttielokuva vuodelta 2017, joka kertoo pyhyyden merkityksestä ja pyhistä paikoista. Pyhistä asioista puhuvat muun muassa presidentti Tarja Halonen, uskontotieteilijä Risto Pulkkinen ja emerituspiispa Wille Riekkinen. Elokuvan ohjasivat Markku Lehmuskallio, Anastasia Lapsui ja Johannes Lehmuskallio. == Lähteet == ==Aiheesta muualla== *YLE Dokumenttiprojekti: Pyhä Luokka:Vuoden 2017 suomalaiset elokuvat Luokka:Suomalaiset dokumenttielokuvat Luokka:Markku Lehmuskallion ohjaamat elokuvat
Topseilvellinki

Topseilvellinki on satakuntalainen perinneruoka, makea ja lämmin jälkiruoka, joka on keitetty riisistä, fariinisokerista, kuivatuista luumuista ja rusinoista ja suurustettu kiisselimäiseksi perunajauholla. Se on nimetty lapskoussin ohella Rauman pitäjäruoaksi. Topseilvellinki tarjotaan perinteisesti pannukakun kanssa. Tarinan mukaan meripojat saatiin kiipeämään purjelaivan mastoon topseilvellingin voimalla.Kolmonen, Jaakko 1988. Kotomaamme ruoka-aitta: Suomen, Karjalan ja Petsamon pitäjäruoat, s. 45. Helsinki: Patakolmonen Ky. ==Lähteet== Luokka:Suomalainen keittiö Luokka:Jälkiruoat
Timber Sycamore

Timber Sycamore oli CIA:n johtama salainen asehankinta- ja koulutusohjelma, jonka avulla rahoitettiin ja aseistettiin Syyrian sisällissodassa Syyrian hallitusta vastaan taistelleita joukkoja. Ohjelma käynnistettiin vuodenvaihteessa 2012–2013, mutta jo sitä ennen CIA toimitti Syyriaan aseita muun muassa Libyasta. CIA:n ohella toimintaa tukivat Saudi-Arabian ja Ison- Britannian tiedustelupalvelut. Vuonna 2017 Yhdysvallat ilmoitti, että Timber Sycamore lakkautetaan. Verkkosivusto Salonin mukaan Saudi-Arabia on aseistanut Syyrian kapinallisia miljardien dollareiden arvosta. Samoin Qatar, Turkki ja Jordania ovat tukeneet kapinallisia rahallisesti. Yhdysvaltain viranomaiset ovat epäilleet, että osa aseistetuista ryhmistä on ollut sidoksissa Al- Qaidaan. Aseita on päätynyt Al-Nusran rintamalle sekä Islamilaiselle valtiolle, jonka riveissä on ollut CIA:n kouluttamia taistelijoita. Yhdysvaltain ja Jordanian viranomaisten mukaan Jordanian tiedustelupalvelun virkailijat ovat varastaneet aseita miljoonien dollarien arvosta ja myyneet ne pimeille markkinoille. ==Lähteet== Luokka:CIA:n operaatiot Luokka:Yhdysvaltain ulkopolitiikka Luokka:Syyrian sisällissota
Alexandre de Lameth

Alexandre Théodore Victor de Lameth (28. lokakuuta 1760 Pariisi – 18. maaliskuuta 1829 Pariisi)Alexandre, count de Lameth Encyclopædia Britannica Online Academic Edition. Viitattu 31.12.2018.Alexandre, Théodore, Victor de Lameth Assemblée nationale (Ranskan kansalliskokous). Viitattu 31.12.2018. oli ranskalainen kreivi ja tärkeä poliittinen vaikuttaja Ranskan suuren vallankumouksen alkuvaiheessa. Lameth osallistui vapaaehtoisena Amerikan vapaussotaan kahden veljensä kanssa. Hän jatkoi sotilasuraansa Ranskassa ja sai vuonna 1785 nimityksen ratsuväkirykmentin everstiksi. Lameth osallistui aatelin edustajana vuoden 1789 säätyjen yleiskokoukseen, ja liittyi 25. kesäkuuta kolmannen säädyn edustajien muodostamaan perustuslakia säätävään kansalliskokoukseen. Lameth osallistui ihmis- ja kansalaisoikeuksien julistuksen laatimiseen ja feodalismin kumoamiseen. Hän muodosti kansalliskokouksessa yhdessä Antoine Barnaven ja Adrien Duportin kanssa niin sanotun triumviraatin, joka vaikutti monien päätösten syntyyn. He esimerkiksi torjuivat syyskuussa 1789 hankkeen kaksikamarisen parlamentin perustamisesta. Vähitellen he kuitenkin huolestuivat vallankumouksen radikalisoitumisesta ja ryhtyivät keväällä 1791 hovin salaisiksi neuvonantajiksi suojellakseen perustuslaillista monarkiaa. Hovi rahoitti heidän julkaisemaansa Logographe- sanomalehteä. Lameth erosi perustuslaillisten monarkistien mukana jakobiiniklubista heinäkuussa 1791 ja oli yksi feuillanttien klubin perustajajäsenistä. Hän ei ollut vaalikelpoinen syksyllä 1791 valittuun lakiasäätävään kansalliskokoukseen, mutta vaikutti vielä politiikkaan feuillanttien klubin kautta. Vallankumoussodan puhjettua keväällä 1792 Lameth liittyi upseerina Ranskan pohjoiseen armeijaan. Monarkian kukistamisen jälkeen hän pakeni yhdessä kenraali La Fayetten kanssa maasta elokuussa 1792. He pyrkivät Amerikkaan, mutta jäivät itävaltalaisten vangeiksi. Oltuaan kolme vuotta sotavankeudessa Olmützin linnoituksessa Lameth asettui 1796 Hampuriin, jossa hän toimi liikemiehenä.Nordisk familjebok (1911), s. 956 Runeberg.org. Viitattu 31.12.2018. Hän palasi Ranskaan Napoleonin aikana vuonna 1800 ja toimi vuosina 1802–1815 eri departementtien prefektinä. Lameth vaikutti liberaalin opposition jäsenenä vielä Ludvig XVIII:n ja Kaarle X:n valtakausilla. Hän kuului edustajainkamariin vuosina 1820–1823 ja vuodesta 1827 kuolemaansa asti. Alexandre de Lamethin veli oli poliitikko Charles de Lameth. ==Lähteet== ==Aiheesta muualla== Luokka:Ranskalaiset poliitikot Luokka:Ranskan suuren vallankumouksen henkilöt Luokka:Ranskalaiset sotilaat Luokka:Ranskalaiset kreivit Luokka:Vuonna 1760 syntyneet Luokka:Vuonna 1829 kuolleet
Piina (vuoden 1977 elokuva)

Piina on Eeli Aallon ohjaama suomalainen televisioelokuva vuodelta 1977. Elokuvassa tutustutaan kuvanveistäjä ja taidemaalari Alpo Jaakolan ajatuksiin ja taiteeseen. ==Palkinnot== Elokuva voitti parhaan televisioelokuvan Jussi- palkinnon vuonna 1977. == Lähteet == Luokka:Vuoden 1977 suomalaiset elokuvat Luokka:Jussi-palkitut elokuvat Luokka:Suomalaiset dokumenttielokuvat Luokka:Suomalaiset televisioelokuvat
2-metyylitetrahydrofuraani

2-Metyylitetrahydrofuraani (C5H10O) on heterosyklinen, eettereihin kuuluva orgaaninen yhdiste. Yhdistettä käytetään liuottimena. ==Ominaisuudet== 2-Metyylitetrahydrofuraani on huoneenlämpötilassa väritöntä nestettä. Yhdiste liukenee kohtalaisesti veteen ja hyvin moniin orgaanisiin liuottimiin. Liukoisuus veteen pienenee lämpötilan noustessa. 2-Metyylitetrahydrofuraani liuottaa useita orgaanisia yhdisteitä ja sen liuotinominaisuudet ovat verrattavissa tetrahydrofuraaniin ja dietyylieetteriin. Näihin verrattuna sen sulamispiste on kuitenkin alempi ja kiehumispiste korkeampi. 2-Metyylitetrahydrofuraani ei ole myöskään yhtä myrkyllistä kuin tetrahydrofuraani.R. H. Kottke: Furan Derivatives, Kirk-Othmer Encyclopedia of Chemical Technology, John Wiley & Sons, New York, 2000. Viitattu 31.10.2018 ==Valmistus ja käyttö== 2-Metyylitetrahydrofuraania valmistetaan uusiutuvista raaka-aineista. Biomassasta voidaan valmistaa furfuraalia, josta vedyttämällä saadaan 2-metyylifuraania ja edelleen 2-metyylitetrahydrofuraania. Katalyyttinä käytetään nikkeliä. Toinen valmistustapa on levuliinihapon syklisointi happamissa olosuhteissa, muodostuneen tuotteen vedytys ja kondensaatio rengasrakenteiseksi eetteriksi. 2-Metyylitetrahydrofuraania käytetään liuottimena orgaanisen kemian synteeseissä, erityisesti organometallireagensseja käyttävissä reaktioissa. Etuna esimerkiksi tetrahydrofuraaniin verrattuna on vähäisempi vesiliukoisuus, mikä helpottaa tuotteen puhdistamista, helpompi liuottimen kuivattavuus, laajempi nestemäisen olomuodon lämpötila-alue ja valmistus uusiutuvista raaka-aineista. Ainetta voidaan käyttää liuottimena myös litiumioniakuissa. Yhdiste on tetrahydrofuraania kalliimpaa ==Lähteet== Luokka:Furaanit Luokka:Liuottimet
Adrien Duport

Adrien Jean-François Duport (myös muodossa Du Port; 5. helmikuuta 1759 Pariisi – 15. elokuuta 1798 Appenzell, Helvetian tasavalta (Sveitsi))Adrien Duport Encyclopædia Britannica Online Academic Edition. Viitattu 31.12.2018.Adrien, Jean-François Duport Assemblée nationale (Ranskan kansalliskokous). Viitattu 31.12.2018. oli ranskalainen juristi ja merkittävä poliittinen vaikuttaja Ranskan suuren vallankumouksen alkuvaiheessa. Duport oli ennen vallankumousta juristina Pariisin parlamentissa. Hänet valittiin aatelin edustajana vuoden 1789 säätyjen yleiskokoukseen, ja hän liittyi 25. kesäkuuta kolmannen säädyn edustajien muodostamaan perustuslakia säätävään kansalliskokoukseen. Hän vaikutti kansalliskokouksessa keskeisesti varsinkin uuden oikeusjärjestelmän (tuomarit, valamiehistöt) luomiseen ancien régimen tilalle. Duport muodosti yhdessä Antoine Barnaven ja Alexandre de Lamethin kanssa kansalliskokouksessa niin sanotun triumviraatin, joka oli vaikutusvaltainen päätöksenteossa. Kevääseen 1791 mennessä he alkoivat kuitenkin huolestua vallankumouksen radikalismista ja ryhtyivät salaa hovin neuvonantajiksi suojellakseen perustuslaillista monarkiaa. Duport oli yksi perustuslaillisten monarkistien muodostaman feuillanttien klubin perustajajäsenistä. Hän oli myös perustuslakia säätävän kansalliskokouksen puhemiehenä kaksi viikkoa helmikuussa 1791. Duport nimitettiin vuonna 1791 Pariisin rikostuomioistuimen presidentiksi. Hän pakeni Englantiin pian elokuussa 1792 tapahtuneen monarkian kukistumisen jälkeen, mahdollisesti Georges Dantonin salaisella avulla. Duport palasi Ranskaan vuoden 1794 thermidorin vallankaappauksen jälkeen, mutta pakeni uudelleen maasta syyskuussa 1797 fructidorin vallankaappauksen jälkeen. Hän kuoli seuraavana vuonna Sveitsissä vain 39-vuotiaana. ==Lähteet== ==Aiheesta muualla== Luokka:Ranskalaiset poliitikot Luokka:Ranskalaiset juristit Luokka:Ranskan suuren vallankumouksen henkilöt Luokka:Vuonna 1759 syntyneet Luokka:Vuonna 1798 kuolleet